Oficiālais Vēstnesis L 188 , 29/07/1993 Lpp. 0032 - 0037

Speciālizdevums somu valodā: Nodaļa 7 Sējums 4 Lpp. 0238

Speciālizdevums zviedru valodā: Nodaļa 7 Sējums 4 Lpp. 0238



Padomes Direktīva 93/33/EEK (1993. gada 14. jūnijs) par pretaizdzīšanas ierīcēm, kas paredzētas tam, lai novērstu divriteņu vai trīsriteņu mehānisko transportlīdzekļu neatļautu izmantošanu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100.a pantu, ņemot vērā Padomes 1992. gada 30. jūnija Direktīvu 92/61/EEK par divriteņu vai trīsriteņu mehānisko transportlīdzekļu tipa apstiprināšanu [1], ņemot vērā Komisijas priekšlikumu [2], sadarbībā ar Eiropas Parlamentu [3], ņemot vērā Ekonomikas un sociālo lietu komitejas atzinumu [4], tā kā iekšējais tirgus ir teritorija bez iekšējām robežām, kurā ir nodrošināta preču, personu, pakalpojumu un kapitāla brīva aprite; tā kā šajā nolūkā būtu jāparedz vajadzīgie pasākumi; tā kā attiecībā uz to pretaizdzīšanas ierīcēm, kas paredzētas tam, lai novērstu neatļautu izmantošanu, divriteņu vai trīsriteņu mehāniskajiem transportlīdzekļiem katrā dalībvalstī vajadzīgi konkrēti tehniskie parametri, kas paredzēti obligātos noteikumos un katrā dalībvalstī ir citādi; tā kā šādas noteikumu atšķirības var radīt šķēršļus tirdzniecībai Kopienā; tā kā šos šķēršļus iekšējā tirgus darbībā var likvidēt, ja visas dalībvalstis savu noteikumu vietā pieņem vienādas prasības; tā kā, lai katra veida transportlīdzekļiem varētu piemērot tipa apstiprināšanas un detaļas tipa apstiprināšanas procedūras, kas paredzētas Direktīvā 92/61/EEK, jāizstrādā saskaņotas prasības pretaizdzīšanas ierīcēm, kas paredzētas tam, lai novērstu divriteņu vai trīsriteņu mehānisko transportlīdzekļu neatļautu izmantošanu; tā kā, ņemot vērā ierosinātās darbības mērogu un ietekmi attiecīgajā nozarē, ir vajadzīgi šajā direktīvā iekļautie Kopienas pasākumi, lai Kopienā izstrādātu transportlīdzekļu tipa apstiprināšanu; tā kā dalībvalstis atsevišķi nevar pienācīgi sasniegt šo mērķi; tā kā, lai atvieglotu piekļuvi trešo valstu tirgiem, šīs direktīvas prasības jāvienādo ar Apvienoto Nāciju Organizācijas Eiropas Ekonomikas komisijas Noteikumu Nr. 62 prasībām, IR PIEŅĒMUSI ŠO DIREKTĪVU. 1. pants Šī direktīva un tās pielikumi attiecas uz pretaizdzīšanas ierīcēm, kas paredzētas tam, lai novērstu neatļautu izmantošanu, visu tipu transportlīdzekļiem, kuri definēti Direktīvas 92/61/EEK 1. pantā. 2. pants Procedūra, saskaņā ar kuru attiecībā uz pretaizdzīšanas ierīcēm, kas paredzētas tam, lai novērstu neatļautu izmantošanu, piešķir detaļas tipa apstiprinājumu divriteņu vai trīsriteņu mehānisko transportlīdzekļu tipam, un nosacījumi par tādu transportlīdzekļu neierobežotu laišanu tirgū ir paredzēti Direktīvas 92/61/EEK II un III nodaļā. 3. pants Saskaņā ar Direktīvas 92/61/EEK 11. panta noteikumiem ar šo tiek atzīta šīs direktīvas prasību līdzvērtība ar ANO EEK Noteikumiem Nr. 62 (E/ECE/TRANS/505 — Add. 61/Amend.1). Dalībvalstu iestādes, kas izsniedz detaļas tipa apstiprinājumus, atzīst apstiprinājumus, kuri piešķirti saskaņā ar minēto Noteikumu Nr. 62 prasībām, tāpat kā detaļas tipa apstiprinājuma zīmes kā alternatīvu atbilstīgiem apstiprinājumiem, kas piešķirti saskaņā ar šīs direktīvas prasībām. 4. pants Šo direktīvu var grozīt saskaņā ar Direktīvas 70/156/EEK [5] 13. pantu, lai: - ņemtu vērā jebkurus grozījumus ANO EEK Noteikumos, kas minēti 3. pantā, - pielikumus pielāgotu tehnikas attīstībai. 5. pants 1. Dalībvalstis pieņem un publicē noteikumus, kas vajadzīgi, lai izpildītu šo direktīvu, ne vēlāk kā līdz 1994. gada 14. decembrim. Par to dalībvalstis tūlīt informē Komisiju. Kad dalībvalstis pieņem šos noteikumus, tajos ietver atsauci uz šo direktīvu, vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarīt šādas atsauces. No dienas, kas minēta pirmajā daļā, dalībvalstis nedrīkst aizliegt sākt tādu transportlīdzekļu ekspluatāciju, kuri atbilst šīs direktīvas prasībām, tādu iemeslu dēļ, kas saistīti ar pretaizdzīšanas ierīcēm, kuras paredzētas tam, lai novērstu to neatļautu izmantošanu. Dalībvalstis piemēro pirmajā daļā minētos noteikumus no 1995. gada 14. jūnija. 2. Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, uz kuru attiecas šī direktīva. 6. pants Šī direktīva ir adresēta dalībvalstīm. Luksemburgā, 1993. gada 14. jūnijā Padomes vārdā — priekšsēdētājs J. Trøjborg [1] OV L 225, 10.8.1992., 72. lpp. [2] OV C 293, 9.11.1992., 32. lpp. [3] OV C 337, 21.12.1992., 103. lpp. un OV C 176, 28.6.1993. [4] OV C 73, 15.3.1993., 22. lpp. [5] OV L 42, 23.2.1970., 1. lpp. Direktīvā jaunākie grozījumi izdarīti ar Direktīvu 92/53/EEK (OV L 225, 10.8.1992., 1. lpp.). -------------------------------------------------- I PIELIKUMS DARBĪBAS JOMA — DEFINĪCIJAS — VISPĀRĪGAS UN ĪPAŠAS PRASĪBAS 1. DARBĪBAS JOMA 1.1. Šī direktīva attiecas uz pretaizdzīšanas ierīcēm, kas paredzētas tam, lai novērstu divriteņu mehānisko transportlīdzekļu ar blakusvāģi vai bez tā un trīsriteņu mehānisko transportlīdzekļu neatļautu izmantošanu. 2. DEFINĪCIJAS 2.1. Šajā direktīvā: 2.2. "Detaļas tipa apstiprināšana" ir detaļas tipa apstiprināšana attiecībā uz transportlīdzekļa tipa aizsardzību pret neatļautu izmantošanu. 2.3. "Transportlīdzekļa tips" ir mehāniskie transportlīdzekļi, kas būtiski neatšķiras cits no cita, jo īpaši attiecībā uz šādiem aspektiem: 2.3.1. informāciju par transportlīdzekļa tipu, ko sniedzis transportlīdzekļa ražotājs; 2.3.2. tā transportlīdzekļa detaļas vai detaļu novietojumu un veidu, uz kura pretaizdzīšanas ierīce darbojas; 2.3.3. pretaizdzīšanas ierīces tipu. 2.4. "Pretaizdzīšanas ierīce" ir sistēma, kas paredzēta tam, lai novērstu transportlīdzekļa neatļautu izmantošanu, pilnīgi bloķējot stūres mehānismu un/vai piedziņu; šī sistēma var: 2.4.1. iedarboties vienīgi un pilnīgi uz stūres mehānismu (1. tipa ierīce); 2.4.2. pilnīgi iedarboties uz stūres mehānismu un vienlaikus kā ierīce, kas izslēdz transportlīdzekļa motoru (2. tipa ierīce); 2.4.3. noslogota iedarboties uz stūres mehānismu un vienlaikus kā ierīce, kas izslēdz transportlīdzekļa motoru (3. tipa ierīce); 2.4.4. pilnīgi iedarboties uz piedziņu (4. tipa ierīce). 2.5. "Stūres ierīce" ir stūres vadības ierīce (stūres stienis vai stūres rats), stūres iznesums un jebkuras papildierīces vai citas detaļas, kas tieši ietekmē pretaizdzīšanas ierīces efektivitāti. 2.6. "Kombinācija" ir variants, kas paredzēts un īpaši ražots izmantošanai bloķēšanas sistēmā un pareizi iedarbināts, ļauj darboties minētajai bloķēšanas sistēmai. 2.7. "Atslēga" ir jebkura ierīce, kas projektēta un ražota, lai iedarbinātu bloķēšanas sistēmu, kura savukārt ir projektēta un ražota tā, lai to iedarbinātu tikai ar šo ierīci. 3. VISPĀRĪGAS PRASĪBAS 3.1. Visi divriteņu vai trīsriteņu mehāniskie transportlīdzekļi, izņemot mopēdus, jāaprīko ar pretaizdzīšanas ierīci, kas paredzētas tam, lai novērstu neatļautu izmantošanu, un kas atbilst šīs direktīvas prasībām. Ja ierīce, kas paredzētas tam, lai novērstu neatļautu izmantošanu, ir uzstādīta uz mopēda, tai jāatbilst šīs direktīvas prasībām. 3.2. Pretaizdzīšanas ierīcei jābūt tādai, ka: 3.2.1. ir jāpārtrauc tās darbība, lai transportlīdzekli vērstu, brauktu vai pārvietotu taisni; 3.2.2. lai atbrīvotu piedziņu, 4. tipa pretaizdzīšanas ierīce jāatslēdz. Ja šo ierīci iedarbina ar stāvbremzes vadības sviru, tai vienlaikus jādarbojas kā ierīcei, kas aptur transportlīdzekļa motoru; 3.2.3. atslēgu var izvilkt tikai tad, kad bulta atrodas pilnīgi saslēgtā vai atbrīvotā stāvoklī. Nedrīkst pieļaut, ka atslēgai būtu starpstāvoklis, pēc kura bulta var nonākt saslēgtā stāvoklī, pat ja atslēga ir ievietota pretaizdzīšanas ierīcē. 3.3. Jāvēro 3.2. iedaļā noteiktās prasības, pagriežot atslēgu tikai vienreiz. 3.4. Pretaizdzīšanas ierīce, kas minēta 3.1. iedaļā, un tās kontrolētās transportlīdzekļa sastāvdaļas jākonstruē tā, lai nebūtu iespējams ātri un bez piepūles to atvērt, atslēgt vai salauzt, izmantojot viegli noslēpjamus, parastus, lētus darbarīkus, iekārtas vai instrumentus. 3.5. Pretaizdzīšanas ierīcei jābūt daļai no transportlīdzekļa sākotnējā aprīkojuma (t.i., ražotājam jāaprīko pirms mazumtirdzniecības). Slēdzene stingri jāpiestiprina pie pretaizdzīšanas ierīces. (Ja slēdzeni var noraut, izmantojot atslēgu, pēc vāka vai citas aizsargierīces noņemšanas, tas nav pretrunā ar prasību.) 3.6. Atslēgas bloķēšanas sistēmai jāsatur vismaz 1000 dažādu kombināciju vai tāds skaits kombināciju, kas līdzvērtīgs katru gadu saražoto transportlīdzekļu skaitam, ja tas ir mazāks par 1000. Konkrēta transportlīdzekļa tipa kombinācijas sastopamības biežumam jābūt aptuveni 1 uz 1000. 3.7. Atslēgas un slēdzenes kods nedrīkst būt redzams. 3.8. Slēdzene jāprojektē, jābūvē un jāuzstāda tā, ka, neizmantojot atbilstīgo atslēgu, nav iespējams pagriezt cilindru, kad tas ir noslēgtā stāvoklī, ar griezes momentu, kas ir mazāks nekā 0,245 m daN, un 3.8.1. ja ir tapveida cilindrs, tad blakus nav vairāk kā divas identiskas gropes, kuras darbojas vienā virzienā, un identisku gropju nav vairāk nekā 60 %, vai 3.8.2. ja ir diskveida cilindrs, tad blakus nav vairāk kā divas identiskas gropes, kuras darbojas vienā virzienā, un identisku rievu nav vairāk nekā 50 %. 3.9. Pretaizdzīšanas ierīcēm jābūt tādām, ka tad, ja transportlīdzeklis pārvietojas, un motors darbojas, nav iespējama nejauša bloķēšana, kas varētu apdraudēt drošību. 3.10. Ja ir uzstādīta 1., 2. vai 3. tipa pretaizdzīšanas ierīce, tad tai bez stūres ierīces bojāšanas, kas varētu mazināt drošību, abos virzienos un statiskos apstākļos uz stūres mehānisma vārpstas ass jāiztur 20 m daN liels griezes moments. 3.11. Ja ir 1., 2. vai 3. tipa pretaizdzīšanas ierīce, tai jābūt konstruētai tā, ka stūres mehānismu var bloķēt tikai vismaz 20° leņķī pa kreisi un/vai pa labi attiecībā pret taisno virzienu. 3.12. Noslēgtā stāvoklī 4. tipa pretaizdzīšanas ierīcei jānovērš piedziņas riteņa griešanās, piemērojot motora maksimālo griezes momentu. 4. ĪPAŠAS PRASĪBAS 4.1. Papildus vispārīgajām prasībām, kas izklāstītas 3. iedaļā, pretaizdzīšanas ierīcei jāatbilst arī turpmāk izklāstītām īpašajām prasībām: 4.1.1. nedrīkst būt iespējams 1. tipa vai 2. tipa pretaizdzīšanas ierīcēm iedarbināt slēdzeni citādi, kā pagriežot atslēgu, kad stūres ierīce, kas definēta 2.5. iedaļā, ir piemērotā stāvoklī, lai bulta atdurtos atbilstošā rievā; 4.1.2. nedrīkst būt iespējams 3. tipa pretaizdzīšanas ierīcēm pagriezt bultu, transportlīdzekļa izmantotājam veicot darbību papildus atslēgas pagriešanai vai kombinējot to ar citu darbību. Papildus nosacījumiem, kas paredzēti 3.2.3. iedaļā, nedrīkst būt iespējams izvilkt atslēgu tad, kad bulta ir saslēgtā stāvoklī. 4.2. Nedrīkst būt iespējams 2. tipa un 3. tipa pretaizdzīšanas ierīcēm novietot bultu saslēgtā stāvoklī, ja ierīce ir stāvoklī, kad var iedarbināt transportlīdzekļa motoru. 4.3. Ja ir uzstādīta 3. tipa pretaizdzīšanas ierīce, tad nedrīkst būt iespējams traucēt minētās ierīces darbību. 4.4. Pēc tam, kad 3. tipa pretaizdzīšanas ierīces II pielikumā izklāstītajā testā ir veikušas 2500 bloķēšanas ciklu katrā virzienā, tām jāturpina pareizi darboties un jo īpaši jāatbilst prasībām, kas izklāstītas 3.8, 3.9, 3.10. un 4.3. iedaļā. -------------------------------------------------- II PIELIKUMS IZTURĪBAS TESTS 3. TIPA PRETAIZDZĪŠANAS IERĪCĒM 1. TESTA APRĪKOJUMS 1.1. Testa aprīkojums sastāv no: 1.1.1. iekārtas, uz kuras var uzstādīt ar I pielikuma 2.4. iedaļā definēto pretaizdzīšanas ierīci aprīkotu stūres mehānisma paraugu; 1.1.2. sistēmas ierīces iedarbināšanai un atbrīvošanai, ieskaitot atslēgas izmantošanu; 1.1.3. sistēmas, kam paredzēts pagriezt stūres mehānisma vārpstu attiecībā pret pretaizdzīšanas ierīci. 2. TESTA METODE 2.1. Stūres mehānisma paraugu, kas aprīkots ar pretaizdzīšanas ierīci, uzstāda uz iekārtas, kas minēta 1.1.1. iedaļā. 2.2. Testa cikls ietver šādas darbības: 2.2.1. sākuma stāvoklis: pretaizdzīšanas ierīce ir atslēgta, un stūres mehānisma vārpsta ir stāvoklī, kas novērš pretaizdzīšanas ierīces ieslēgšanu; 2.2.2. uzstādīšana: pretaizdzīšanas ierīci uzstāda, pagriežot atslēgu; 2.2.3. ieslēgšana: stūres mehānisma vārpstu pagriež tā, lai tai pieliktais griezes moments, kad pretaizdzīšanas ierīce uzstādīta, ir 5,88 Nm ± 0,25; 2.2.4. atslēgšana: pretaizdzīšanas ierīci atslēdz ar parastiem līdzekļiem, griezes momentu samazinot līdz 0, lai atvieglotu atslēgšanu; 2.2.5. atgriešanās sākuma stāvoklī: stūres mehānisma vārpstu griež, kamēr tā sasniedz stāvokli, kas nepieļauj pretaizdzīšanas ierīces iedarbināšanu; 2.2.6. griešanās pretējā virzienā: tiek atkārtotas darbības, kas minētas 2.2.2., 2.2.3., 2.2.4. un 2.2.5. iedaļā, bet griežot stūres mehānisma vārpstu pretējā virzienā; 2.2.7. intervāls starp divām secīgām ierīces ieslēgšanām ir vismaz 10 sekundes. 2.3. Izturības cikla atkārtojumu skaits paredzēts I pielikuma 4.4. iedaļā. -------------------------------------------------- III PIELIKUMS --------------------------------------------------